CELEX: 62019TN0611
Language: fi
Date: 2019-09-09 00:00:00
Title: asia T-611/19: Kanne 9.9.2019 – Kansalaisaloite – Unionin oikeus, vähemmistöjen oikeudet ja Espanjan instituutioiden demokratisointi v. komissio

28.10.2019   
            
            
               FI
            
            
               Euroopan unionin virallinen lehti
            
            
               C 363/32
            
         
      Kanne 9.9.2019 – Kansalaisaloite – Unionin oikeus, vähemmistöjen oikeudet ja Espanjan instituutioiden demokratisointi v. komissio
      (asia T-611/19)
      (2019/C 363/41)
      Oikeudenkäyntikieli: espanja
      
         Asianosaiset
      
      
         Kantaja: Kansalaisaloite – Unionin oikeus, vähemmistöjen oikeudet ja Espanjan instituutioiden demokratisointi (Espanja) (edustajat: asianajajat G. Boye, I. Elbal Sánchez, E. Valcuende Sillero ja I. González Martinez)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan ehdotetusta kansalaisaloitteesta ”Unionin oikeus, vähemmistöjen oikeudet ja Espanjan instituutioiden demokratisointi”3.7.2019 annetun komission päätöksen (EU) 2019/1182
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Tämä kanne koskee komission päätöstä edellä mainitusta aloitteesta, jolla komissiota pyydettiin tekemään ehdotus unionin säädökseksi seuraaviin kysymyksiin liittyen: laillisuutta ja oikeusvarmuutta koskevat periaatteet, tuomioistuinten riippumattomuus ja puolueettomuus, vallanjako, kokoontumisvapaus, sananvapaus, oikeus vapaisiin vaaleihin, oikeus vapauteen ja oikeus yhdenvertaiseen kohteluun.
      Komissio katsoi riidanalaisessa päätöksessä, että aloitteessa ehdotetut toimet eivät kuulu sen toimivaltaa tehdä perussopimusten soveltamiseksi ehdotus unionin säädökseksi.
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu menettelyä koskevien perusvaatimusten noudattamatta jättämistä
                  
                              —
                           
                           
                              Kanteessa vedotaan siihen, että riidanalaisella päätöksellä rikotaan SEUT 296 artiklan toista kohtaa, jonka mukaan unionin toimielinten oikeudelliset toimet on perusteltava, ja kansalaisaloitteesta 16.2.2011 annetun Euroopan parlamentin ja neuvoston asetuksen (EU) N:o 211/2011 (1) 4 artiklan 3 kohdan toista alakohtaa, jossa säädetään, että jos komissio epää ehdotetun kansalaisaloitteen rekisteröinnin, se ilmoittaa järjestäjille ”epäämisen perusteet”.
                           
                        
            
                  2)
               
               
                  Toinen kanneperuste, joka perustuu perustamissopimuksen tai minkä tahansa sen soveltamista koskevan oikeussäännön rikkomiseen
                  
                              —
                           
                           
                              Tältä osin väitetään, että rekisteröinnin epäämisestä tehdyllä päätöksellä rikotaan SEU 11 artiklaa, SEUT 24 artiklan ensimmäistä kohtaa ja edellä mainitun asetuksen 4 artiklan 2 kohdan a, b ja c alakohtaa, joilla kyseiset perussopimuksen määräyksen pannaan täytäntöön.
                           
                        
            
                  3)
               
               
                  Kolmas kanneperuste, joka perustuu kansalaisaloitteessa ehdotettujen toimien luonteeseen
                  
                              —
                           
                           
                              Tältä osin väitetään, että kaikki kansalaisaloitteessa tarkastellut kysymykset kuuluvat selvästi komission toimivaltaan tehdä perussopimusten soveltamiseksi ehdotus unionin säädökseksi.
                           
                        
            
                  4)
               
               
                  Neljäs kanneperuste, joka perustuu unionin oikeudellisissa puitteissa ehdotetun kansalaisaloitteen asiayhteyteen.
                  
                              —
                           
                           
                              Tältä osin väitetään, että asetuksen N:o 211/2011 4 artiklan 2 kohdan b alakohdan ja 2 artiklan 1 alakohdan sanamuodosta sekä oikeusriidan kohteena olevan aloitteen itse sisällöstä ilmenee, että kaikki sovellettavassa asetuksessa asetetut edellytykset ovat täyttyneet nyt käsiteltävässä asiassa ja että aloite on näin ollen rekisteröitävä.
                           
                        
            
         (1)  EUVL 2011, L 65, s. 1.